text: ᱼ ”ᱜᱚᱞᱜᱟᱯᱯᱟᱢ ᱡᱚᱢᱟ, ᱵᱟᱝ ᱟᱛᱤᱧᱟ,
  ᱼ ᱪᱤᱱᱤ ᱞᱟᱹᱰᱩᱢ ᱡᱚᱢᱟ ᱵᱟᱝ ᱟᱛᱤᱧᱟ,
  ᱢᱤᱫ ᱫᱤᱱ ᱦᱤᱞᱚᱜ, ᱟᱡ ᱟᱭᱳ ᱦᱚᱸ ᱵᱟᱹᱫᱽ ᱥᱮᱱ ᱠᱟᱛᱮ ᱠᱩᱱᱤ ᱟᱡ ᱵᱟᱵᱟ ᱫᱟᱠᱟᱭ ᱮᱢᱟᱫᱮᱭᱟ ᱾ ᱟᱡ ᱫᱚ ᱛᱚᱞᱟ ᱛᱩᱫ ᱮ ᱮᱦᱚᱵ ᱠᱮᱫᱼᱟ ᱾ᱟᱡ ᱵᱟᱵᱟ ᱫᱟᱠᱟ ᱡᱚᱢ ᱛᱩᱞᱩᱡ ᱜᱮ ᱠᱩᱱᱤ ᱟᱡ ᱟᱭᱳᱭ ᱢᱮᱛᱟᱭᱟ, “ᱠᱩᱱᱤ ᱵᱤᱴᱤ ᱫᱚ ᱵᱟᱢ ᱟᱹᱜᱩ ᱛᱟᱨᱟ ᱞᱮᱫᱮ ᱫᱚ? ” ᱟᱡ ᱟᱭᱳᱭ ᱛᱮᱞᱟ ᱜᱚᱫᱟ, ᱼ ᱩᱱᱤ ᱫᱚ ᱫᱚᱠᱟᱱ ᱮ ᱪᱟᱞᱟᱣ ᱮᱱᱟ, ᱚᱸᱰᱮ ᱠᱷᱚᱱ ᱜᱮ ᱚᱞᱚᱜ ᱞᱟᱹᱜᱤᱫ ᱟᱥᱲᱟ ᱛᱮ ᱪᱟᱞᱟᱣᱚᱜ ᱟᱭ ᱾ ᱼ ᱟᱹᱵᱤᱱ ᱫᱚ ᱤᱧᱟᱜ ᱠᱟᱛᱷᱟ ᱜᱮ ᱵᱟᱝ ᱵᱤᱱ ᱟᱸᱡᱚᱢᱟ ᱾ ᱱᱤᱛ ᱥᱟᱹᱨᱫᱤ ᱫᱟᱜ ᱟᱠᱟᱫ ᱟᱭ, ᱡᱚᱛᱚ ᱦᱚᱲ ᱠᱟᱹᱢᱤ ᱠᱚ ᱥᱟᱹᱨᱫᱤ ᱟᱠᱟᱱᱟ ᱾ ᱟᱢ ᱫᱚ ᱚᱞᱚᱜ ᱮᱢ ᱵᱷᱮᱡᱟᱭᱮ ᱠᱟᱱᱟ ᱾ ᱛᱤᱱᱟᱹᱜ ᱡᱮ ᱱᱟᱦᱟᱜ ᱯᱟᱲᱦᱟᱣ ᱠᱟᱛᱮ ᱱᱮᱦᱟᱞᱟ ᱾ ᱟᱡ ᱵᱟᱵᱟᱭ ᱢᱮᱱᱟ ᱾ ᱠᱩᱱᱤ ᱟᱭᱳ ᱪᱮᱫ ᱦᱚᱸ ᱵᱟᱭ ᱢᱮᱱ ᱨᱩᱣᱟᱹᱲ ᱞᱮᱫᱼᱟ ᱾ ᱡᱟᱣᱜᱮ ᱠᱩᱱᱤ ᱟᱡ ᱵᱟᱵᱟ ᱫᱚ ᱨᱟᱹᱜᱤ ᱵᱟᱲᱟᱜ ᱟᱭ ᱾ ᱱᱟᱥᱮ ᱠᱟᱛᱷᱟ ᱠᱚᱛᱮ ᱜᱮ, ᱚᱲᱟᱜ ᱠᱚᱨᱮ ᱦᱚᱸᱭ ᱱᱮᱭᱟᱣᱚᱜᱼᱟ ᱾ ᱠᱩᱱᱤ ᱫᱚ ᱢᱚᱱᱮ ᱢᱚᱱᱮᱛᱮ ᱟᱹᱲᱤᱥᱚᱜ ᱜᱮᱭᱟᱭ, ᱟᱫᱚ ᱪᱮᱫ ᱦᱚᱸ ᱵᱟᱭ ᱞᱟᱹᱭᱟ ᱾ ᱟᱡ ᱵᱟᱵᱟ ᱫᱚ ᱦᱟᱺᱰᱤ ᱯᱟᱹᱨᱣᱟᱹ ᱠᱚ ᱟᱹᱰᱤ ᱜᱮ ᱧᱩ ᱵᱟᱹᱲᱛᱤᱭᱮᱫ ᱠᱟᱱᱟᱭ ᱾ ᱢᱟᱱᱟᱭ ᱮ ᱛᱮᱦᱚᱸ ᱵᱟᱭ ᱟᱸᱡᱚᱢᱟ ᱾ ᱱᱮᱭᱟᱣ ᱨᱩᱣᱟᱹᱲᱚᱜ ᱟᱭ ᱾ ᱟᱡ ᱠᱩᱥᱤ ᱵᱟᱹᱫᱽ ᱨᱮᱦᱚᱸ ᱠᱟᱹᱢᱤ ᱥᱟᱱᱟᱭ ᱠᱷᱟᱱ ᱮ ᱠᱟᱹᱢᱤᱭᱟ ᱵᱟᱝ ᱠᱷᱟᱱ ᱵᱟᱝᱟ ᱾ ᱟᱹᱛᱩ ᱴᱚᱞᱟᱨᱮ ᱞᱟᱹᱭ ᱟᱭ ᱠᱩᱲᱤ ᱜᱤᱫᱽᱨᱟᱹ ᱠᱟᱱ ᱜᱮᱥᱮ ᱛᱤᱧ ᱮ ᱡᱟᱶᱟᱭᱚᱜ ᱟᱭ ᱱᱟᱦᱟᱜ, ᱪᱮᱫ ᱩᱱᱟᱹᱜ ᱩᱭᱦᱟᱹᱨ ᱨᱮᱱᱟᱜ ᱫᱚ !
   ᱟᱹᱰᱤ ᱱᱟᱪᱟᱨ ᱮᱱᱟ ᱠᱤᱱ ᱾ ᱟᱫᱚ ᱚᱲᱟᱜ ᱨᱮ ᱪᱮᱫ ᱦᱚᱸ ᱵᱟᱭ ᱥᱟᱨᱮᱡ ᱞᱮᱱᱟ ᱾ ᱟᱡ ᱵᱟᱵᱟ ᱠᱟᱹᱢᱤ ᱱᱟᱞᱦᱟ ᱟᱹᱜᱩᱭ ᱟᱭ ᱛᱚᱵᱮ ᱜᱮ ᱫᱟᱠᱟ ᱴᱩᱠᱩᱡ ᱛᱟᱹᱠᱤᱱ ᱪᱚᱸᱫᱟᱜᱼᱟ ᱾ ᱩᱱᱟᱹᱜ ᱠᱤᱱ ᱱᱤᱫᱷᱟᱹᱱ ᱮᱱᱟ ᱾ ᱟᱡ ᱵᱟᱵᱟ ᱫᱤᱱᱟᱹᱢ ᱜᱮ ᱱᱟᱞᱦᱟ ᱟᱹᱜᱩ ᱴᱟᱠᱟ ᱛᱮᱜᱮ ᱫᱤᱱᱚᱯᱟᱴ ᱛᱟᱹᱠᱤᱱ ᱥᱮᱱᱚᱜ ᱠᱟᱱᱟ ᱾ ᱟᱡ ᱵᱟᱵᱟ ᱠᱷᱟᱴᱟᱣ ᱠᱟᱛᱮ ᱟᱨᱡᱟᱣ ᱟᱹᱜᱩ ᱴᱟᱠᱟ ᱠᱷᱚᱱ ᱜᱮ ᱟᱡᱤᱡ ᱦᱚᱯᱚᱱ ᱮᱨᱟ ᱠᱩᱱᱤ ᱞᱟᱹᱜᱤᱫ ᱦᱚᱸᱭ ᱥᱟᱧᱪᱟᱣ ᱫᱚᱦᱚᱭᱟ ᱾ ᱢᱤᱫ ᱫᱤᱱ ᱦᱤᱞᱚᱜ ᱨᱟᱪᱟ ᱨᱮ ᱵᱤᱞ ᱯᱟᱨᱠᱚᱢ ᱨᱮ ᱫᱩᱲᱩᱵ ᱠᱟᱛᱮ ᱫᱚᱠᱛᱟᱭ ᱛᱤᱨᱢᱤᱫ ᱮᱫᱼᱟ, ᱫᱚᱠᱛᱟ ᱛᱤᱨᱢᱤᱫ ᱛᱤᱨᱢᱤᱫ ᱛᱮ ᱩᱭᱦᱟᱹᱨ ᱮᱫᱼᱟᱭ ᱥᱟᱨᱮᱡ ᱟᱠᱟᱱ ᱦᱚᱲᱢᱚ ᱫᱟᱲᱮ ᱫᱚ ᱠᱩᱱᱤ ᱞᱟᱹᱜᱤᱫ ᱫᱷᱚᱱ ᱟᱨᱡᱟᱣ ᱨᱮ ᱜᱤᱧ ᱞᱟᱜᱟᱣᱟ ᱾ ᱡᱤᱵᱚᱱ ᱨᱮ ᱛᱤᱥ ᱦᱚᱸ ᱥᱩᱠ ᱢᱟ ᱵᱟᱹᱧ ᱮᱢ ᱫᱟᱲᱮᱭᱟᱫᱮᱭᱟ ᱾ ᱡᱚᱢ ᱧᱩ ᱟᱞᱚᱭ ᱠᱚᱥᱴᱚᱜ ᱢᱟ ᱚᱱᱟ ᱞᱟᱹᱜᱤᱫ ᱱᱤᱛᱚᱜ ᱟᱹᱰᱤ ᱠᱟᱹᱢᱤ ᱦᱩᱭᱩᱜ ᱛᱤᱧᱟ ᱾ ᱩᱱ ᱚᱠᱛᱚ ᱢᱤᱫ ᱠᱚᱲᱟ ᱜᱤᱫᱽᱨᱟᱹᱭ ᱦᱤᱡᱩᱜᱼᱟ ᱾ ᱼ ᱤᱧ ᱫᱚ ᱨᱚᱛᱚᱱ ᱧᱩᱛᱩᱢ ᱟᱹᱧᱟ ᱾ ᱤᱧ ᱫᱚ ᱜᱚᱨᱟᱢ ᱥᱮᱵᱚᱠ, ᱜᱚᱨᱟᱢ ᱥᱚᱵᱷᱟ ᱯᱚᱧᱪᱟᱭᱚᱛ ᱯᱟᱦᱴᱟ ᱠᱷᱚᱱ ᱤᱸᱫᱽᱨᱟᱹ ᱟᱣᱟᱥ ᱭᱚᱡᱽᱱᱟ ᱞᱟᱹᱜᱤᱫ ᱞᱮ ᱥᱟᱨᱵᱷᱮᱭᱮᱫᱼᱟ ᱾ ᱨᱚᱛᱚᱱ ᱫᱚ ᱟᱠᱚ ᱯᱚᱧᱪᱟᱭᱚᱛ ᱟᱹᱛᱩ ᱥᱩᱨ ᱨᱤᱱᱤᱡ ᱠᱟᱱᱟᱭ, ᱨᱚᱛᱚᱱ ᱥᱮᱱ ᱠᱟᱛᱮ ᱯᱟᱨᱠᱚᱢ ᱨᱮ ᱫᱩᱲᱩᱵ ᱢᱮᱥᱟ ᱮᱱᱟᱭ, ᱟᱫᱚ ᱠᱩᱞᱤ ᱮᱭᱟᱭ ᱠᱩᱱᱤ ᱟᱡ ᱵᱟᱵᱟ, ᱼ ᱜᱚᱢᱠᱮ ᱟᱢ ᱜᱮ ᱱᱚᱶᱟ ᱚᱲᱟᱜ ᱨᱤᱱ ᱢᱩᱠᱷᱤᱭᱟᱹ ᱫᱚ? ” ᱠᱩᱱᱤ ᱟᱡ ᱵᱟᱵᱟᱭ ᱛᱮᱞᱟ ᱨᱩᱣᱟᱹᱲᱟ ᱾ “ᱦᱚᱭ ᱵᱟᱹᱵᱩ ᱤᱧ ᱜᱮ! ” ᱼ ᱧᱩᱛᱩᱢ ᱛᱟᱢ ᱫᱚ?  ᱠᱩᱱᱤ ᱟᱡ ᱵᱟᱵᱟᱭ ᱢᱮᱱᱟ – “ᱞᱚᱥᱚ” ᱼ ᱛᱤᱱᱟᱹᱜ ᱦᱚᱲ ᱢᱮᱱᱟᱜ ᱯᱮᱭᱟ?
   ᱼ ᱵᱟᱨ ᱦᱚᱲ ᱥᱩᱢᱩᱝ ᱜᱮ ?
   ᱼ ᱦᱚᱭ ! 